Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7254

b) nyomtatott formájú közleményváltásra szolgáló összeköttetést, ahol az írott szövegek tárolása szükséges; a közlemények továbbítási ideje öt percnél hosszabb ne legyen. 6.2.2.3.3 Minden olyan esetben, amikor a légiforgalmi szolgálatok számítógépei felé és/vagy a számítógépeitől származó automatikus adattovábbítás szükséges, biztosítsanak megfelelő berendezést az automatikus adatrögzítésre. 6.2.2.3.4 Ajánlás — A 6.2.2.1 és 6.2.2.2 pontokban előírt összeköttetést — ahogyan és ahol szükséges — egyéb vizuális vagy audio-összeköttetést biztosító berendezéssel, például zárt láncú televíziós hálózattal vagy külön információ-feldolgozó rendszerrel egészítsék ki. 6.2.2.3.5 A 6.2.2.2.2 a), b) és c) alpontokban előírt távközlési berendezések biztosítsák a közvetlen beszédüzemű konferencia összeköttetés lehetőségét. 6.2.2.3.6 Ajánlás — A 6.2.2.2.2 d) alpontban előírt távközlési berendezések biztosítsák a közvetlen beszédüzemű konferencia összeköttetés lehetőségét, ahol az összeköttetést általában tizenöt másodpercen belül lehet létrehozni. 6.2.2.3.7 Valamennyi, a 6.2.2.2.1 és a 6.2.2.2.2 pontokban előírt, a légiforgalmi szolgálati egységek, valamint légiforgalmi szolgálati egységek és egyéb egységek közötti közvetlen beszédüzemű vagy digitális adathálózati összeköttetésről automatikus felvételt kell készíteni. 6.2.2.3.8 Az adatokról és összeköttetésekről a 6.2.2.3.3 és 6.2.2.3.7 pontokban előírt felvételt legalább harminc napig meg kell őrizni. 6.2.3 Összeköttetés a repüléstájékoztató körzetek között 6.2.3.1 A repüléstájékoztató központok és a körzeti irányító központok rendelkezzenek berendezésekkel az összes szomszédos repüléstájékoztató és a körzeti irányító központtal történő összeköttetéshez. 6.2.3.1.1 Ezek az összeköttetési berendezések megőrzés céljából minden esetben tegyék lehetővé a közlemények megfelelő formában történő rögzítését, továbbá a közlemények továbbítási ideje feleljen meg a körzeti légiközlekedési egyezményekben előírtaknak. 6.2.3.1.2 Ha a körzeti légiközlekedési egyezmények alapján mást nem írnak elő, a szomszédos irányítói körzeteket kiszolgáló körzeti irányító központok közötti összeköttetési berendezések a fentieken túl biztosítsák a közvetlen beszédüzemű és -- ahol ez alkalmazható -- a digitális adathálózati összeköttetést automatikus rögzítéssel, amellyel a radar- vagy ADS-B és ADS-C segítségével történő irányítás átadásának céljából szükséges összeköttetést azonnal, míg az egyéb célokból szükséges összeköttetést általában tizenöt másodpercen belül lehet létrehozni. 6.2.3.1.3 Amikor a kijelölt útvonaltól való eltérés esetében az elfogás szükségességének kiküszöbölése vagy csökkentése érdekében az érintett Államok közötti megállapodás így írja elő, a 6.2.3.1.2 pontban nem jelzett egyéb szomszédos repüléstájékoztató vagy körzeti irányító központok közötti összeköttetési berendezések közvetlen beszédüzemű összeköttetést vagy összetett beszédüzemű és digitális adathálózati összeköttetést tegyenek lehetővé. A berendezéseket megfelelő automatikus rögzítő egységgel lássák el. 6.2.3.1.4 Ajánlás — A 6.2.3.1.3 pontban jelzett összeköttetési berendezések általában tizenöt másodpercen belül tegyék lehetővé az összeköttetés létrehozását. 6.2.3.2 Ajánlás — A szomszédos ATS egységek között minden olyan esetben alakítsanak ki összeköttetést, amikor különleges körülmények állnak fenn. Megjegyzés: A különleges körülményeket a forgalom sűrűsége, az üzemelő légijárművek típusai és/vagy a légtér szervezésének módjai okozhatják és ezek akkor is fennállhatnak, ha az ellenőrzött légterek és/vagy irányító körzetek nem közvetlenül határosak vagy (még) nem kerültek kijelölésre. 6.2.3.3 Ajánlás — Ahol a helyi körülmények olyanok, hogy egy légijármű belépési engedélyét a szomszédos irányító körzetbe az indulás előtt kell megadni, a bevezető irányító egységet és/vagy a repülőtéri irányító tornyot kössék össze a szomszédos területet kiszolgáló körzeti irányító központtal. 6.2.3.4 Ajánlás — A 6.2.3.2 és 6.2.3.3 pontokban jelzett összeköttetési berendezések biztosítsák a közvetlen beszédüzemű vagy összetett beszédüzemű és digitális adathálózati összeköttetést, amellyel a radar- vagy ADS-B és ADS-C adatok segítségével történő irányítás átadásának céljából szükséges összeköttetést azonnal, míg az egyéb célokból szükséges összeköttetést általában tizenöt másodpercen belül lehet létrehozni, valamint annak automatikus rögzítését. 6.2.3.5 Minden olyan esetben, amikor a légiforgalmi szolgálatok számítógépei között automatikus adatcsere szükséges, biztosítsanak megfelelő berendezést az automatikus adatrögzítésre. 6.2.3.6 A 6.2.3.5 pontban meghatározott adatokról és összeköttetésekről készített felvételeket legalább harminc napig meg kell őrizni. 6.2.4 Eljárások a közvetlen beszédüzemű összeköttetésekre Ajánlás — Olyan eljárásokat dolgozzanak ki közvetlen beszédüzemű összeköttetésre, amelyek a légijármű biztonságát érintő nagyon sürgős hívások esetén lehetővé teszik az azonnali kapcsolatfelvételt és -- ha szükséges -- az éppen folyó kevésbé fontos (beszédüzemű) kapcsolatok megszakítását. 6.3 Földi mozgást irányító szolgálat 6.3.1 Az ellenőrzött repülőterek munkaterületein üzemelő járművek irányítására — a légjárművek kivételével — alkalmazott összeköttetések 6.3.1.1 A repülőtéri irányító szolgálat számára biztosítsanak kétirányú rádió-távbeszélő berendezés(eke)t a munkaterületen üzemelő járművek irányítására, kivéve, ahol a látjelek útján tartott összeköttetést elégségesnek ítélik. 6.3.1.2 Ahol ezt a körülmények indokolják, a munkaterületen üzemelő járművek irányítására külön távközlési csatornákat alkalmazzanak. Minden ilyen csatornát lássanak el automatikus hangrögzítő berendezéssel. 6.3.1.3 A 6.3.1.2 pontban meghatározott összeköttetésekről készített felvételeket legalább harminc napig meg kell őrizni. Megjegyzés: Lásd még 10. Annex. II. Kötet, 3.5.1.5. 6.4 Légiközlekedési rádiónavigációs szolgálat 6.4.1 A légtér-felderítési adatok automatikus rögzítése 6.4.1.1 Az elsődleges és másodlagos radarberendezésektől származó vagy egyéb rendszerek (pl. ADS-B, ADS-C) útján beszerzett és a légiforgalmi szolgálatok céljaira használt légtérfelderítési adatokat automatikusan rögzítsék légiközlekedési baleset- és repülőesemény kivizsgálás, kutató és mentő feladatok, légiforgalmi szolgálat és a légtérfelderítési rendszer értékelése, valamint kiképzés céljaira. 6.4.1.2 Az automatikusan rögzített adatokat legalább harminc napig őrizzék meg. Amennyiben a rögzített adatok a légiközlekedési baleset és repülő esemény kivizsgáláshoz szükségesek, azokat hosszabb ideig őrizzék meg egészen addig, amíg azokra a továbbiakban nem lesz szükség.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes